סלינה גומז & הסצנה

סלינה גומז & הסצנה (באנגלית: Selena Gomez & The Scene) הייתה להקת פופ רוק אמריקאית שפעלה בין השנים 2008–2012. סולנית הלהקה הייתה השחקנית והזמרת סלינה גומז. הלהקה הוציאה שלושה אלבומים.

היסטוריה
ביוני 2008 הודיעה גומז בריאיון לחדשות MTV כי היא מקימה להקה, ואינה מתחילה בקריירה מוזיקלית כאמנית סולו. באוגוסט 2009 הודיעה כי שם הלהקה יהיה "The Scene", ותיעדה את תהליך האודישנים בעמוד היוטיוב הרשמי שלה.

באוגוסט הוציאה הלהקה את הסינגל "Falling Down", יחד עם וידאו קליפ ששודר לראשונה בערוץ דיסני מיד לאחר בכורת הסרט "המכשפים מוויברלי פלייס: הסרט" בכיכובה של גומז. אלבום הבכורה של הלהקה, "Kiss & Tell", יצא בספטמבר 2009 והגיע למקום ה-5 במצעד הבילבורד 200 והוסמך למעמד אלבום זהב בארצות הברית, לאחר שמכר מעל לחצי מיליון עותקים. בנובמבר לקחה הלהקה חלק באלבום שירי חג המולד, "All Wrapped Up Vol. 2" וביצעו את השיר "Winter Wonderland". בדצמבר הוציאה הלהקה את השיר "Naturally" שזכה להצלחה בארצות הברית ומדינות נוספות בעולם, והגיע למקום ה-29 במצעד הבילבורד הוט 100. נכון לאפריל 2020, "Naturally" הוא הלהיט המצליח ביותר של הלהקה, ועומד על מעמד פלטינה לאחר שמכר יותר ממיליון עותקים בארצות הברית. הלהקה יצאה לסיבוב ההופעות Selena Gomez & the Scene: Live in Concert בנובמבר 2009 בארצות הברית ולונדון.

ביוני 2010 יצא הסינגל הראשון של הלהקה מתוך אלבומה השני, "Round & Round", אותו ליווה וידאו קליפ שצולם בבודפשט, הונגריה - שם צילמה גומז את הסרט "מונטה קרלו" בכיכובה. בספטמבר 2010 הוציאה גומז את הסינגל השני מתוך האלבום - "A Year Without Rain". הווידאו קליפ לשיר שודר לראשונה לאחר בכורת הסרט "קאמפ רוק 2: הג'אם האחרון" בערוץ דיסני. באותו החודש הוציאה הלהקה את אלבומה השני, "A Year Without Rain" שהגיע למקום ה-4 במצעד הבילבורד 200 והוסמך גם הוא למעמד אלבום זהב. האלבום כלל את השיר "Live Like There's No Tomorrow", שיצא גם הוא כסינגל שיווקי על מנת לקדם את הסרט רמונה וביזוס בכיכובה של גומז. באוקטובר 2010 יצאו חברי הלהקה לסיבוב ההופעות A Year Without Rain Tour על מנת לקדם את האלבום והופיעו באנגליה וארצות הברית לראשונה באמריקה הלטינית - פוארטו ריקו, צ'ילה וארגנטינה.

בשנת 2011 זכתה הלהקה בפרס "האמן הפורץ האהוב ביותר" בפרס בחירת הקהל. במרץ של אותה השנה הוציאה הלהקה את הסינגל המוביל מתוך אלבומה השלישי, "Who Says", שהיה לסינגל המצליח ביותר של הלהקה במצעד הבילבורד הוט 100 - והגיע למקום ה-21. ביוני 2011 יצא לאור אלבומה השלישי והאחרון של הלהקה - "When the Sun Goes Down" שכלל שירים שנכתבו, בין היתר, על ידי בריטני ספירס וקייטי פרי. האלבום הגיע למקום ה-4 במצעד הבילבורד 200. באוגוסט יצא הסינגל השני מתוך האלבום, "Love You like a Love Song" - שזכה להצלחה רבה בארצות הברית - והוא הסינגל המצליח ביותר של הלהקה בארצות הברית, ואף הוסמך למעמד פלטינה מרובעת על פי איגוד תעשיית ההקלטות האמריקאי. ב-2012 יצא לאור הסינגל השלישי מתוך האלבום, "Hit the Lights". ביוני 2011 יצאה הלהקה לסיבוב ההופעות We Own the Night Tour, הכלל 59 מופעים, בו הופיעה בארצות הברית, קנדה, ובנוסף – ביצעה לג נרחב באמריקה הלטינית.

בשנת 2012 הודיעה גומז כי היא לוקחת הפסקה מעשיה מוזיקלית על מנת להתמקד בקריירת המשחק שלה.

דיסקוגרפיה

 אלבומי אולפן 
 2009: Kiss & Tell
 2010: A Year Without Rain
 2011: When the Sun Goes Down

 אלבומי אוסף 
 2010: The Club Remixes
 2011: Disney Karaoke Series: Selena Gomez & the Scene

הופעות
 סיבובי הופעות 
 2009–2010: Selena Gomez & the Scene: Live in Concert
 2010–2011: A Year Without Rain Tour
 2011–2012: We Own the Night Tour

 פרסים ומועמדויות 
שנהפרסקטגוריהעבודהתוצאה2010פרסי בחירת הנוערהלהקה הנבחרתסלינה גומז & הסצנההאמן הפורץ הנבחרפרסי המוזיקה של MTV אירופהאמן הפוש‑אקט הטוב ביותר2011פרס בחירת הקהלהאמן הפורץ האהוב ביותרפרסי הווידאו של MuchMusicהקליפ הבינלאומי של השנה - אמן"A Year Without Rain"הקליפ הבינלאומי האהובהקליפ הנצפה ביותר של השנהפרסי בחירת הנוערהלהקה הנבחרתסלינה גומז & הסצנההסינגל הנבחר של להקה"Who Says"Choice Music: Love Song"Love You like a Love Song"2012פרסי הווידאו של MuchMusicהקליפ הבינלאומי של השנה - להקהפרסי בחירת הנוערהלהקה הנבחרתסלינה גומז & הסצנההסינגל הנבחר של להקה"Hit the Lights"VMAהקליפ הטוב ביותר של אישה"Love You like a Love Song"פרסי Vevo100+ מיליון צפיות לקליפ"Naturally""A Year Without Rain""Who Says""Love You like a Love Song"

 קישורים חיצוניים 



 סלינה גומז והסצנה - ערוץ ה-VEVO

הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:להקות פופ אמריקניות
קטגוריה:להקות פופ רוק
קטגוריה:להקות סינת'-פופ
קטגוריה:סלינה גומז
קטגוריה:זוכי פרס בחירת הנוער
קטגוריה:להקות שהוקמו בשנת 2008
קטגוריה:להקות שהתפרקו בשנת 2012
קטגוריה:אמני הוליווד רקורדס